CELEX: 62011CN0268
Language: fi
Date: 2011-05-31 00:00:00
Title: Asia C-268/11: Ennakkoratkaisupyyntö, jonka Hamburgisches Oberverwaltungsgericht (Saksa) on esittänyt 31.5.2011 — Atilla Gülbahce v. Freie und Hansestadt Hamburg

10.9.2011   
            
            
               FI
            
            
               Euroopan unionin virallinen lehti
            
            
               C 269/23
            
         Ennakkoratkaisupyyntö, jonka Hamburgisches Oberverwaltungsgericht (Saksa) on esittänyt 31.5.2011 — Atilla Gülbahce v. Freie und Hansestadt Hamburg
   (Asia C-268/11)
   2011/C 269/43
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Hamburgisches Oberverwaltungsgericht
   
      Pääasian asianosaiset
   
   
      Valittaja: Atilla Gülbahce
   
      Vastapuoli: Freie und Hansestadt Hamburg
   
      Ennakkoratkaisukysymykset
   
   
               1)
            
            
               Onko päätöksen N:o 1/80 (1) 10 artiklan 1 kohtaa tulkittava siten,
               
                           a)
                        
                        
                           että turkkilainen työntekijä, jolle myönnettiin sääntöjen mukaisesti lupa tehdä jäsenvaltion alueella työtä tietyn (mahdollisesti toistaiseksi voimassa olevan) ajan, joka ylittää oleskeluluvan keston (niin sanottu yliaikainen työlupa), voi käyttää tähän lupaan perustuvia oikeuksiaan koko sen voimassaoloajan, ellei valtion oikeutetun intressin suojeluun eli yleiseen järjestykseen, turvallisuuteen tai kansanterveyteen liittyvä syy estä sitä,
                        
                     
                           b)
                        
                        
                           ja ettei jäsenvaltio voi viittaamalla työluvan myöntämisajankohtana voimassa oleviin kansallisiin säännöksiin, joiden mukaan se riippuu oleskeluluvasta, katsoa alusta pitäen, ettei työluvalla ole mitään vaikutusta työntekijän oleskeluoikeudelliseen asemaan (ks. ETY–Marokko-sopimuksen 40 artiklan 1 kohdan soveltamisalasta asia C-416/96, El-Yassini, tuomio 2.3.1999, Kok., s. I-1209, tiivistelmän 3 kohta ja tuomion 62–65 kohta ja EY:n ja Tunisian välisestä assosiaatiosta tehdyn Euro–Välimeri-sopimuksen 64 artiklan 1 kohdan soveltamisalasta asia C-97/05, Gattoussi, tuomio 14.12.2006, Kok., s. I-11917, tiivistelmän 2 kohta ja tuomion 36–43 kohta)?
                        
                     Siinä tapauksessa, että tähän kysymykseen vastataan myöntävästi:
            
         
               2)
            
            
               Onko päätöksen N:o 1/80 13 artiklaa tulkittava siten, että standstill-lausekkeella kielletään jäsenvaltiota myös poistamasta normatiivisella sääntelyllä (tässä: ulkomaalaisten oleskelusta, työnteosta ja integroitumisesta liittotasavallan alueella 30.7.2004 annetulla lailla, das Gesetz über den Aufenthalt, die Erwerbstätigkeit und die Integration von Ausländern im Bundesgebiet) laillisille työmarkkinoille kuuluvalta turkkilaiselta työntekijältä mahdollisuus vedota päätöksen N:o 1/80 10 artiklan 1 kohdassa säädetyn syrjintäkiellon rikkomiseen hänelle aikaisemmin myönnetyn, oleskeluluvan kestoa pidemmän työluvan osalta?
               Siinä tapauksessa, että tähän kysymykseen vastataan myöntävästi:
            
         
               3)
            
            
               Onko päätöksen N:o 1/80 10 artiklan 1 kohtaa tulkittava siten, ettei siinä säädetyllä syrjintäkiellolla kuitenkaan kielletä kansallisia viranomaisia peruuttamasta turkkilaiselle työntekijälle kansallisen lainsäädännön mukaan perusteettomasti myönnettyjä määräaikaisia oleskelulupia, kun niiden voimassaolo on päättynyt kansallisten säännösten mukaisesti, sellaisilta ajanjaksoilta, joina turkkilainen työntekijä on tosiasiallisesti käyttänyt hänelle tätä ennen sääntöjen mukaisesti myönnettyä toistaiseksi voimassa olevaa työlupaa ja tehnyt työtä?
            
         
               4)
            
            
               Onko päätöksen N:o 1/80 10 artiklan 1 kohtaa tulkittava siten, että tämä säännös koskee yksinomaan sellaista työtä, jota turkkilainen työntekijä, jolla on kansallisten viranomaisten hänelle sääntöjen mukaisesti myöntämä toistaiseksi voimassa oleva ja asiallisesti rajoittamaton työlupa, harjoittaa sinä ajankohtana, jona hänelle toiseen tarkoitukseen myönnetty määräaikainen oleskelulupa päättyy, ja ettei turkkilainen työntekijä voi tässä tilanteessa näin ollen vaatia, että kansalliset viranomaiset sallivat myös tämän työn lopullisen päättymisen jälkeen hänen oleskelunsa uutta työtä varten — mahdollisesti uuden työpaikan hakemiseen tarpeellisen ajallisen keskeytyksen jälkeen?
            
         
               5)
            
            
               Onko päätöksen N:o 1/80 10 artiklan 1 kohtaa tulkittava siten, että syrjintäkiellolla (vain) kielletään vastaanottavan valtion kansallisia viranomaisia toteuttamasta oleskelun päättäviä toimenpiteitä sellaisen laillisille työmarkkinoille kuuluvan Turkin kansalaisen osalta, jolle ne antoivat alun perin laajemman oikeuden työn tekemiseen kuin oleskeluun, viimeksi myönnetyn oleskeluluvan voimassaolon päättymisen jälkeen, jos nämä toimenpiteet eivät palvele valtion oikeutetun intressin suojelua, mutta sillä ei kuitenkaan velvoiteta niitä myöntämään oleskelulupaa?
            
         
      (1)  ETY-Turkki -assosiaation kehittämisestä 19.9.1980 tehty assosiaationeuvoston päätös N:o 1/80.